Diari Oficial de la Generalitat Valenciana


Sumari del DOGV 6065, del 27-07-2009 (2009/8376)

Bases específiques modificades del procediment de selecció de dos places d'operari d'obres i servicis múltiples.
----------------------------------------------------------------------------------------------------------------

### Dades del document

Número de DOGV
:   6065

Data del DOGV
:   27-07-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/8376


Data del document
:   29-06-2009

Organisme emissor
:   Ajuntament d'Almoradí

Tipus de document
:   Convocatòria

Anàlisi jurídica

 Descriptors 

:   * Almoradí
    * concurs administratiu

Bases específiques modificades del procediment de selecció de dos places d'operari d'obres i servicis múltiples. [2009/8376]  
Mitjançant el Decret d'esta Alcaldia, de data 24 de gener de 2008, s'establia l'oferta d'ocupació pública (OOP) per a l'any 2008 entre la qual figurava una plaça d'operari d'obres i servicis múltiples. Així, es van aprovar les bases específiques, la convocatòria i unes primeres llistes, provisional i definitiva, d'aspirants.  
Amb l'WXV 8471, publicada en el Butlletí Oficial de la Província d'Alacant número 58, de 26 de març de 2009, i en el Diari Oficial de la Comunitat Valenciana número 5984, de 30 de març de 2009, procedent de la baixa per incapacitat permanent, en el grau d'absoluta, d'un dels operaris d'este Ajuntament, s'oferta una plaça més d'operari d'obres i servicis múltiples. Davant de la necessitat d'agilitzar els processos de selecció de l'Ajuntament, i vist que ambdues places són de semblants característiques, s'ha vist la conveniència d'acumular les citades places procedents de les OEP de 2008 i 2009. Açò obliga a obrir un termini nou de presentació d'instàncies per a aquells aspirants que, en el seu dia, no van considerar assequible el nombre de places oferides ateses les seues aspiracions laborals.  
Així, l'Alcaldia aprova un Decret, amb data 23 de juny de 2009, en què aprova les bases específiques modificades que regiran la convocatòria de les dos places esmentades. Esta convocatòria es regirà, en el no previst en les presents bases, per les bases generals publicades en el Diari Oficial de la Comunitat Valenciana número 5155 de data 15 de desembre de 2005 i en el Butlletí Oficial de la Província d'Alacant número 107, de data 12 de maig de 2006, amb les modificacions publicades en el Butlletí Oficial de la Província d'Alacant número 147 de data 29 de juny de 2006.  
Per mitjà del present anunci, s'exposa al públic el text íntegre de les bases que a continuació es transcriu literalment:  
«Bases específiques modificades del procediment de selecció de dos places d'operari d'obres i servicis múltiples de l'Ajuntament d'Almoradí.  
1. Objecte de la convocatòria  
L'objecte de la present convocatòria de proves selectives és la provisió, per mitjà del sistema d'oposició lliure, de dues places d'operaris d'obres i servicis múltiples, com a grup assimilat al E, vacant en la plantilla de personal laboral fix i inclosa en l'OOP de 2008 i 2009.  
A títol merament exemplificatiu, seran funcions de l'operari:  
a) Neteja viària, manteniment de jardins i arreplega de residus.  
b) Conducció de vehicles municipals i maneig de maquinària per a la prestació dels servicis públics.  
c) Manteniment de les dependències, edificis i infraestructures municipals (mercat municipal, poliesportiu...). Obres d'obra o llanterneria senzilles en immobles o instal·lacions que no requerisquen personal especialitzat.  
d) Qualsevol altre servici complementari dels anteriors que li siga encomanat per l'Alcaldia per al funcionament normal i eficaç dels servicis municipals.  
2. Legislació aplicable (segons bases generals, segona)  
A més, en tot el no previst en les presents bases i en les bases generals, regirà el que estableix:  
- La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
- El Reial Decret 896/1991, de 7 de juny, pel qual s'estableixen les regles bàsiques i programes mínims a què ha d'ajustar-se el procediment de selecció dels funcionaris de l'administració local.  
- La Llei 7/2007, de 2 d'abril, de l'Estatut Bàsic de l'Empleat Públic.  
3. Requisits dels aspirants (segons bases generals, tercera)  
A més, els aspirants hauran de reunir els requisits següents:  
- Tindre complits els 16 anys i no excedir, si és el cas, de l'edat màxima de jubilació (segons l'article 56.c de la Llei 7/2007).  
- Estar en possessió el certificat d'escolaritat o equivalent (segons disposició addicional sèptima).  
4. Sol·licituds (segons bases generals, quarta)  
S'obri un nou termini per a presentar instàncies, la convocatòria del qual es publicarà en extracte en el Boletín Oficial del Estado. Es respectarà, en tot cas, la llista definitiva dels aspirants que en el seu dia van ser admesos al procés selectiu per a la plaça d'operari d'obres i servicis múltiples mencionada. Els aspirants admesos en ambdues llistes s'acumularan, convertint-les en una única llista. Els requisits per a optar a la plaça són els mateixos que els de l'anterior convocatòria, i hauran d'acompanyar la instància del resguard justificatiu si haguera pagat la quantitat de 18,03 euros en concepte de drets d'examen, els quals s'ingressaran en el Banc de València (núm. compte 0093 0711 11 3984906065).  
5. Tribunal qualificador (segons bases generals, sexta)  
Adequant la base general sexta a la Llei 7/2007, el tribunal estarà constituït així:  
President: Feliciano Morales Galindo, secretari accidental.  
Suplent del president: José Francisco Pérez Mañogil, oficial major.  
Secretària: Lorda Aznar Miralles, interventora.  
Suplent de la secretària: Faust Rabasco Gallud.  
Vocals:   
Representant de la Generalitat: Arturo José López Gómez, auxiliar administratiu de l'Ajuntament d'Orihuela.  
Suplent de la Generalitat: José Ignacio Ortiz Cases, Delineant de l'Ajuntament d'Orihuela.  
Funcionària: Laura Nieto Meca, tresorera.  
Suplent de la funcionària: José Manresa Pina, auxiliar administratiu.  
Personal d'oficis: Roberto Esquiva Cárceles, operari d'obres.  
Suplent del personal d'ofici: José Zambudio Pérez, oficial d'obres.   
Assessor: Francisco Javier Roca Blaya, psicòleg.  
El Tribunal es classifica en la categoria tercera, als efectes establits en el Reial Decret 462/2002, de 24 de maig, sobre indemnitzacions per raó del servici.  
6. Sistemes selectius  
Els exercicis de l'oposició seran tres, de caràcter obligatori i eliminatori.  
Prova d'accés. Test psicotècnic adequat per al perfil idoni a la plaça a cobrir, qualificat d'apte o no apte, i atenent als criteris següents:  
a) Raonament verbal i/o ortogràfic, que comprenga conceptes que s'expressen amb paraules, que inclouen la capacitat d'abstracció, generalització, pensament constructiu, fluïdesa verbal i/o coneixement del vocabulari.  
b) Raonament numèric, que comprenga relacions numèriques i raonar amb material quantitatiu.  
c) Raonament abstracte, amb el qual s'intente descobrir el principi de connexió lògica entre diferents problemes.  
d) Instruccions complexes, amb les quals s'intente comprendre, interpretar i executar ordes simples i complexes.  
e) Percepció i atenció, les quals avaluen la capacitat de concentració davant de tasques monòtones, la rapidesa perceptiva i atenció continuada.  
f) Estabilitat emocional, la qual avalua el grau d'adaptació, maduresa i estabilitat emocional.  
g) Atenció a normes, amb què s'avalua el nivell d'interiorització de les normes socials, formalitat i del caràcter complidor.  
h) Perfeccionisme, el qual avalua la capacitat d'organització, i autodisciplina.  
i) Autocontrol, amb què s'avalua la capacitat de control d'impulsos.  
Primer exercici: consistent en la contestació d'un qüestionari tipus test de 50 preguntes amb quatre respostes alternatives, de les quals només una serà la correcta, sobre els temes inclosos en el temari que figura com a annex a estes bases. El tribunal podrà acordar penalitzar les preguntes contestades de forma incorrecta o deixades en blanc. En tot cas, fixats els criteris, seran degudament explicats als aspirants prèviament a la realització de l'exercici. El temps màxim de contestació al tipus test serà d'una hora.  
Segon exercici: consistirà a efectuar una o diverses proves pràctiques, a determinar pel tribunal, immediatament abans de la celebració d'esta, i relacionada amb les comeses pròpies del lloc de treball. El tribunal determinarà, abans del començament de l'exercici, la duració màxima de la prova.  
7. Llista i proposta d'aprovats del tribunal (segons bases generals, onze)  
A més, finalitzat el procés selectiu, el president de la Corporació, d'acord amb la proposta del tribunal, farà pública en el tauler d'anuncis de l'Ajuntament una resolució definitiva la qual contindrà la relació dels aspirants que hagen superat el primer exercici teòric de la fase d'oposició. Amb eixa resolució definitiva es constituirà una borsa de treball amb la llista de seleccionats per orde decreixent de puntuacions i amb preferència d'aquells que hagen superat tots els exercicis de l'oposició.  
Els integrants de la llista, formada d'acord amb el que establix el paràgraf anterior, podran ser cridats segons l'orde establit per a proveir les vacants o substitucions de llocs conjunturals d'idèntiques característiques a les convocades, per mitjà d'un nomenament interí. La renúncia al treball oferit, així com la no presentació de la documentació exigida en la convocatòria, suposarà l'exclusió de la borsa de treball, excepte malaltia de l'interessat, trobar-se en període de gestació o part o maternitat pel període legalment establit.  
Quan concloguen les circumstàncies previstes anteriorment perquè l'aspirant siga cridat, segons l'orde de les llistes, haurà de comunicar a l'Ajuntament, i, si és el cas, acreditar per mitjà del document corresponent, que es troba en situació de poder treballar.  
El termini màxim de vigència de la bossa serà de tres anys, comptadors des de la data de la convocatòria.  
ANNEX  
Tema 1. La Constitució Espanyola de 1978. Drets i deures dels espanyols.  
Tema 2. El municipi: concepte. Els òrgans de govern municipals: l'alcalde, el ple i la comissió municipal de govern.  
Tema 3. El terme municipal. La població. L'empadronament. Altres entitats locals.  
Tema 4. Obligacions i competències dels ajuntaments. Les ordenances municipals: concepte i classes. Els bans de l'alcaldia. Potestat sancionadora. Procediment sancionador.  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases del procediment administratiu. Notificacions i comunicacions. Els recursos administratius: concepte i classes.  
Tema 6. Drets i deures dels funcionaris locals.  
Tema 7. La Comunitat Valenciana. El seu estatut d'autonomia. La Generalitat Valenciana: les Corts Valencianes, el president i el Consell.  
Tema 8. Nocions elementals d'electricitat, llanterneria, obra, fusteria, jardineria, calefacció i aire condicionat».  
Almoradí, 29 de juny de 2009.- L'alcalde president: Antonio Ángel Hurtado Roca.